smcproject/ml-wiki-sentences huggingface dataset:
വടി പൈപ്പ്മത്സ്യം ഇംഗ്ലീഷ് വിലാസം https://ml.wikipedia.org/wiki/Trachyrhamphus_longirostris
കടൽവാസിയായ ഒരു മൽസ്യമാണ് വടി പൈപ്പ്മത്സ്യം അഥവാ Straightsick Pipe Fish.
( ശാസ്ത്രീയനാമം : Trachyrhamphus longirostris ) .
അവലംബം പുറത്തേക്കുള്ള കണ്ണികൾ Paxton, J.R., D.F. Hoese, G.R. Allen and J.E. Hanley, 1989.
Pisces.
Petromyzontidae to Carangidae.
Zoological Catalogue of Australia, Vol.
Australian Government Publishing Service, Canberra, 665 p. (Ref. 7300) ഇതും കാണുക
കൊത്ത് ഈ ലേഖനം ഒരു അനാഥലേഖനമാണ് .
തമിഴ് നാട്ടിൽ ധാരാളമായി ഉപയോഗിക്കുന്ന ഒരുതരം കൃഷിയായുധമാണ്‌ കൊത്ത് .
കേരളത്തിലെ ആദിവാസികൾ ഇത് ഉപയോഗിക്കുന്നവരാണ്‌.
കൈക്കോട്ടിന്റെ ചെറിയ രൂപമാണ്‌ കൊത്ത്.
ഒരു കൈകൊണ്ടാണിത് ഉപയോഗിക്കുന്നത്.
അട്ടപ്പാടിയിലെ ആദിവാസികൾ പുനം കൃഷിയിടം കൊത്തുന്നതിനും കള നീക്കുന്നതിനും കൊത്ത് ഉപയോഗിച്ചു വരുന്നു.
പാലക്കാട് ജില്ലയിലെ ചിറ്റൂർ താലൂക്കിലെ കൃഷിക്കാർ കടലകൃഷിക്കും കൊത്ത് ഉപയൊഗിക്കുന്നുണ്ട്.
തേക്ക് , ലുമ്മൻ എന്നീ മരങ്ങളാണ്‌ കൊത്തിന്റെ പിടിയുണ്ടാക്കാൻ പ്രയോജനപ്പെടൂത്തുന്നത്.
കൊത്ത് റൊട്ടി
കൊത്തു റൊട്ടി ( തമിഴ് : கொத்து ரொட்டி ; സിംഹള : කොත්තු රොටි ), അരിഞ്ഞ റൊട്ടി, ഇഷ്ടമുള്ള ഇറച്ചി കറി വിഭവം ( മട്ടൺ, ബീഫ്, സീഫുഡ് അല്ലെങ്കിൽ ചിക്കൻ പോലുള്ളവ) ചിക്കി വറുത്ത മുട്ട, ഉള്ളി, മുളക് എന്നിവ ചേർത്ത് ഉണ്ടാക്കുന്ന ശ്രീലങ്കൻ വിഭവമാണ് .
ഒരു  പ്രത്യേക തരം ഇറച്ചി വെട്ടുന്ന കത്തി പോലെ ഉള്ള ഒരു തരം കത്തി ഉപയോഗിച്ച് ചേരുവകൾ ഒരുമിച്ച് അരിഞ്ഞെടുക്കുന്നു.
തമിഴ്‌നാട്ടിലും (തമിഴിൽ கொத்து பரோட்டா അഥവാ കൊത്തുപറോട്ട) കേരളത്തിലും (കൊത്തു പറോട്ട) ഈ വിഭവത്തിന്റെ ഒരു വ്യതിയാനം കാണപ്പെടുന്നു  ഇത്  .
റൊട്ടിക്ക് പകരം പറോട്ട ഉപയോഗിച്ചാണ് തമിഴ് നാട്ടിലും കേരളത്തിലും ഇത് നിർമ്മിക്കുന്നത്.
തമിഴ്, സിംഹള, മലയാളി പ്രവാസി ജനസംഖ്യയുള്ള പ്രദേശങ്ങളിലെ റെസ്റ്റോറന്റുകളിലും കൊത്ത് റൊട്ടി അന്താരാഷ്ട്ര തലത്തിൽ ലഭ്യമാണ്.
ശ്രീലങ്കയിൽ രണ്ട് വംശീയ വിഭാഗങ്ങൾ തമ്മിലുണ്ടായിരുന്ന ക്രൂരമായ ആഭ്യന്തരയുദ്ധത്തിൽ, ഈ വിഭവം അവർക്ക് പൊതുവായി ഉണ്ടായിരുന്ന ഒരു ചെറിയ കാര്യമായി തുടർന്നിരുന്നു.
ചരിത്രം കൊത്ത് റൊട്ടി
കൊത്ത് എന്ന വാക്കിന് തമിഴിൽ "അരിയുക" എന്നാണ് അർത്ഥം.
അത്, അതിന്റെ തയ്യാറാക്കൽ രീതിയെ സൂചിപ്പിക്കുന്നു.
ഇത് തമിഴിലും സിംഹളത്തിലും യഥാക്രമം കൊത്തു, അല്ലെങ്കിൽ കോത്തു അല്ലെങ്കിൽ കോട്ട് എന്നിങ്ങനെ ലളിതമാക്കിയിരിക്കുന്നു.
1960/1970 കളിൽ ശ്രീലങ്കയിലെ കിഴക്കൻ തമിഴ് പ്രദേശങ്ങളായ ട്രിങ്കോമാലിയിലോ ബട്ടിക്കലോവയിലോ താഴ്ന്ന സാമൂഹിക-സാമ്പത്തിക വിഭാഗങ്ങൾക്ക് വിലകുറഞ്ഞ തെരുവ് ഭക്ഷണമായി ഇത് ഉത്ഭവിച്ചതായി പൊതുവെ കണക്കാക്കപ്പെടുന്നു.
"ഗോദംബര റൊട്ടി" അല്ലെങ്കിൽ "ഗോദംബ റൊട്ടി" എന്ന് വിളിക്കപ്പെടുന്ന ഒരു തരം പരന്ന റൊട്ടി ഉപയോഗിച്ചാണ് കൊത്തു റൊട്ടി ഉണ്ടാക്കുവാനുള്ള അടിസ്ഥാന റൊട്ടി നിർമ്മിച്ചിരിക്കുന്നത്.
(പലതരം ധാന്യങ്ങൾ കൊണ്ട് നിർമ്മിച്ച മാവ്-വെളുത്ത മാവ് ആണ് ഗോതംബ മാവ് ).
മറ്റൊരു അവകാശവാദം ഈ വിഭവം ഇന്ത്യയിലെ മധുരയിൽ കൊത്തുപറോട്ടയിൽ നിന്നാണ് ഉത്ഭവിച്ചത് എന്നാണ്.
ഇവിടെ മൈദയിൽ നിന്നുള്ള പറോട്ട ഉപയോഗിച്ചാണ് ഇത് നിർമ്മിക്കുന്നത്, ഇതിനെ ദക്ഷിണേഷ്യയ്ക്ക് പുറത്തുള്ള പ്രദേശങ്ങളിൽ ആ മാവ് ബ്ലീച്ച് ചെയ്ത മാവ് എന്ന് അറിയപ്പെടുന്നു.
കൊത്ത്, ചെറിയ കഷണങ്ങളായോ റിബണുകളിലോ മുറിച്ച പറാത്ത അല്ലെങ്കിൽ ഗോദമ്പ റൊട്ടി കൊണ്ടാണ് നിർമ്മിച്ചിരിക്കുന്നത്.
എന്നിട്ട് ചൂടാക്കിയ ഇരുമ്പ് ഷീറ്റിലോ പരന്ന ചട്ടിയിലോ പച്ചക്കറികളും ഉള്ളിയും വറുത്തെടുക്കുന്നു.
മുട്ട, വേവിച്ച മാംസം അല്ലെങ്കിൽ മത്സ്യം എന്നിവ വറുത്ത പച്ചക്കറികളിൽ ചേർത്ത് കുറച്ച് സമയം ചൂടാക്കുന്നു.
അവസാനം, മുറിച്ച പറാത്ത കഷണങ്ങൾ ചേർക്കുന്നു.
മുഴുവൻ മിശ്രിതവും അരിഞ്ഞത് രണ്ട് വലിയ സ്റ്റീൽ ചോപ്പിംഗ് ബ്ലേഡുകൾ ഉപയോഗിച്ച് ഒരു വലിയ പരന്ന ദോശക്കല്ല് പോലെയുള്ള ചട്ടിയിൽ ഒന്നിച്ച് കലർത്തുന്നു .
കനത്ത ഇരുമ്പ് ബ്ലേഡുകൾ / സ്പാറ്റുല ഉപയോഗിച്ച് ആവർത്തിച്ചുള്ള അടിയിലൂടെ ഇവ അരിഞ്ഞത് മിക്സ് ചെയ്യുന്നു.
കൊത്ത് റൊട്ടി ഉണ്ടാക്കുന്നവർ ഇതുണ്ടാക്കുമ്പോൾ കല്ലിൽ ചോപ്പിംഗ് ബ്ലേഡുകൾ ഉപയോഗിച്ച് വളരെ നാടകീയമായി ഒരു സവിശേഷമായ ശബ്ദമുണ്ടാക്കുന്നു.
അത് സാധാരണയായി വളരെ ദൂരെ നിന്ന് കേൾക്കാനാകും.
ഇത് ഉണ്ടാക്കുവാനായി ആ ബ്ലേഡുകൾ ഉപയോഗിക്കുന്ന പാചകക്കാർക്ക് അവരുടേതായ ശൈലിയിൽ ഉള്ള അടികളും  താളവും ഉണ്ടായിരിക്കും.
അങ്ങനെ ഈ വിഭവം വളരെ രുചികരവും അത് ഉണ്ടാക്കുന്നത് കാണുന്നത് ഒരു രസകരമായ കാര്യവും ആണ് !
ഏത് ചേരുവകളാണ് ഉപയോഗിക്കുന്നത് എന്നതിനെ ആശ്രയിച്ച്, പച്ചക്കറി, മുട്ട, ചിക്കൻ, ബീഫ്, മട്ടൺ, മീൻ കൊത്തു റൊട്ടി എന്നിവയാണ് വ്യത്യാസങ്ങൾ.
ചീസ് കൊത്ത്, സ്ട്രിംഗ് ഹോപ്പർ (ഇടിയപ്പം) കൊത്ത്, എന്നിവ  അടുത്ത കാലത്തായി ഈ ശ്രേണിയിൽ ചേർക്കപ്പെട്ട വിഭവങ്ങൾ ആണ്.
ഇടിയപ്പം കൊത്ത് ഉണ്ടാക്കുവാനായി റൊട്ടിക്ക് പകരം ഇടിയപ്പം ഉപയോഗിക്കുന്നു.
കൊത്ത് റൊട്ടി ചിലപ്പോൾ ഒരു ഫാസ്റ്റ് ഫുഡ് വിഭവമായി തയ്യാറാക്കുകയും നൽകുകയും ചെയ്യുന്നു.
റഫറൻസുകൾ ബാഹ്യ ലിങ്കുകൾ Kottu എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
കൊന്ത ഇംഗ്ലീഷ് വിലാസം https://ml.wikipedia.org/wiki/Rosary ഏറെ പ്രചാരമുള്ള ഒരു കത്തോലിക്കാ ഭക്ത്യഭ്യാസത്തിൽ ജപങ്ങളുടെ ആവർത്തനം എണ്ണാൻ ഉപയോഗിക്കുന്ന മാലയും ആ ഭക്താഭ്യാസം തന്നെയും കൊന്ത എന്നറിയപ്പെടുന്നു.
ഒരു കത്തോലിക്കാ ഭക്ത്യഭ്യാസത്തിനും അതിൽ ജപങ്ങളുടെ ആവർത്തനം എണ്ണാൻ ഉപയോഗിക്കുന്ന മണികൾ ചേർന്ന മാലയ്ക്കും പൊതുവായുള്ള പേരാണ് കൊന്ത .
ഭക്ത്യഭ്യാസമെന്ന നിലയിൽ അത് നിശ്ശബ്ദമോ ഉറക്കെയോ ആവർത്തിക്കുന്ന ജപങ്ങളും ധ്യാനവും ചേർന്നതാണ്.
കൊന്തയുടെ ഘടകങ്ങൾ "ദശകങ്ങൾ" എന്നറിയപ്പെടുന്നു.
ഒരു കർത്തൃപ്രാർത്ഥന , പത്തു "നന്മനിറഞ്ഞമറിയമേ" എന്ന ജപം, ഒരു ത്രിത്വസ്തുതി എന്നിവ ചേർന്നതാണ് ഒരു ദശകം.
ഈ ദശകങ്ങൾ അഞ്ചുവട്ടം ആവർത്തിക്കുന്നു.
ഓരോ ദശകത്തിന്റേയും തുടക്കത്തിൽ, യേശുവിന്റേയും , മാതാവിന്റെയും ജീവിതത്തിലെ സംഭവങ്ങളുമായി ബന്ധപ്പെട്ട ഒരു "ധ്യാനരഹസ്യം" ഹ്രസ്വമായി ചൊല്ലിയിട്ട്, ദശകങ്ങൾ ചൊല്ലുമ്പോൾ ആ രഹസ്യത്തിന്മേൽ ധ്യാനിക്കുന്നു.
10 മണി കൊന്തകൾ
കൊന്തയിൽ പരമ്പരാഗതമായി ചൊല്ലാറുള്ള 15 "രഹസ്യങ്ങൾ" ദീർഘകാലത്തെ പതിവിനെ അടിസ്ഥാനമാക്കി 16-ആം നൂറ്റാണ്ടിൽ പീയൂസ് അഞ്ചാമൻ മാർപ്പാപ്പ ക്രമപ്പെടുത്തിയവയാണ്.
ഈ പതിനഞ്ചു "രഹസ്യങ്ങൾ" മുന്നു ഗണങ്ങളായി തിരിക്കപ്പെട്ടിട്ടുണ്ട്: സന്തോഷത്തിന്റെ രഹസ്യങ്ങൾ, ദുഃഖത്തിന്റെ രഹസ്യങ്ങൾ, മഹിമയുടെ രഹസ്യങ്ങൾ എന്നിവയാണ് ആ ഗണങ്ങൾ.
2002-ൽ ജോൺ പോൾ രണ്ടാമൻ മാർപ്പാപ്പ പ്രകാശത്തിന്റെ രഹസ്യങ്ങൾ എന്ന പേരിൽ ഒരു ഗണം കൂട്ടിച്ചേർത്തതോടെ, മൊത്തം രഹസ്യങ്ങളുടെ എണ്ണം 20 ആയി.
ഉത്ഭവം ക്രിസ്തീയസന്യാസത്തിന്റെ പിതാവായ താപസൻ, ഈജിപ്തിലെ അന്തോനീസ് (ക്രി.വ. 251 – 356) ജപമാലയുമായി 153 മണി കൊന്ത
കൊന്തയുടെ ഉത്പത്തിയെക്കുറിച്ച് വ്യത്യസ്തമായ അഭിപ്രായങ്ങൾ നിലവിലുണ്ട്.
ഒരു പാരമ്പര്യമനുസരിച്ച് ഇന്നത്തെ ഫ്രാൻസിലെ പ്രൗവിൽ എന്ന സ്ഥലത്ത് 1214-ൽ വിശുദ്ധ ഡോമിനിക്കിന് പ്രത്യക്ഷപ്പെട്ട് മാതാവ് വെളിപ്പെടുത്തിയതാണിത്.
മാതാവിന്റെ ആ "പ്രത്യക്ഷം", "ജപമാലമാതാവ്" എന്നറിയപ്പെടുന്നു.
പതിനഞ്ചാം നൂറ്റാണ്ടിലെ ഡോമിനിക്കൻ സന്യാസിയും ദൈവശാസ്ത്രജ്ഞനും വിശുദ്ധനുമായ റോക്കിയുടെ പേരും കൊന്തയുടെ ചരിത്രവുമായി ബന്ധപ്പെട്ടിരിക്കുന്നു.
കൊന്തയുടെ പ്രചാരണത്തിനായി പല രാജ്യങ്ങളിലും ജപമാലസഖ്യങ്ങൾ സ്ഥാപിക്കാൻ മുൻകൈ എടുത്തത് അദ്ദേഹമാണ്.
എന്നാൽ, ഡൊമിനിക്കിനും റോക്കിക്കും മുൻപേ തുടങ്ങി ക്രമാനുഗതമായി വികസിച്ചുവന്നതാണ് ഈ പ്രാർത്ഥന എന്നാണ് മിക്കവാറും പഠനങ്ങളുടെ കണ്ടെത്തൽ.
എല്ലാ ദിവസവും ബൈബിളിലെ 150 സങ്കീർത്തനങ്ങൾ ആവർത്തിക്കുന്ന "മണിക്കൂറുകളുടെ ആരാധന"(Liturgy of the Hours) എന്ന പ്രാർത്ഥനാപദ്ധതി ക്രിസ്തീയ സന്യാസാശ്രമങ്ങളിൽ നിലവിലുണ്ടായിരുന്നു.
അക്ഷരാഭ്യാസമില്ലാതിരുന്ന സാധാരണസന്യാസിമാർ സങ്കീർത്തനങ്ങൾ വായിക്കുന്നതിനു പകരം കർത്തൃപ്രാർത്ഥന 150 വട്ടം ആവർത്തിക്കാൻ തുടങ്ങിയപ്പോഴാവാം കൊന്തയുടെ പൂർവരൂപം ഉടലെടുത്തത്.
മദ്ധ്യയുഗങ്ങളിൽ കർത്തൃപ്രാർത്ഥനയും "നന്മനിറഞ്ഞ മറിയമേ" എന്ന ജപവും, പ്രാർത്ഥനാമണികളുടെ സഹായത്തോടെ ചൊല്ലിയിരുന്നുവെന്നതിന് തെളിവുകളുണ്ട്.
ഏഴാം നൂറ്റാണ്ടിലെ വിശുദ്ധ എലിജിയസ് , "മേരിയുടെ സങ്കീർത്തനത്തിലെ" 150 "നന്മനിറഞ്ഞമറിയമേ" എന്ന ജപത്തിന്റെ എണ്ണം പിന്തുടരാൻ പ്രാർത്ഥനാമണികൾ ഉപയോഗിക്കുന്ന കാര്യം സൂചിപ്പിക്കുന്നുണ്ട്.
പതിമൂന്നാം നൂറ്റാണ്ടിലെ പാരിസിൽ പ്രാർത്ഥനാമണികൾ നിർമ്മിക്കുന്ന നാലു തൊഴിൽസംഘങ്ങൾ(Prayer Guilds) നിലവിലുണ്ടായിരുന്നു.
ആ തൊഴിൽസംഘങ്ങളെ "സ്വർഗ്ഗസ്ഥനായപിതാവുകാർ" എന്നും പ്രാർത്ഥനാമണികളെ "സ്വർഗ്ഗസ്ഥനായ പിതാവുകൾ" എന്നും വിളിച്ചുപോന്നു.
പ്രാർത്ഥനാമണികളും കർത്തൃപ്രാർത്ഥനയുമായുണ്ടായിരുന്ന ബന്ധത്തെയാണ് ഇത് സൂചിപ്പിക്കുന്നത്.
കാലക്രമേണ പ്രാർത്ഥനാമണികളുമായി ഏറ്റവും ബന്ധപ്പെട്ട ജപമെന്ന കർത്തൃപ്രാർത്ഥനയുടെ സ്ഥാനം "നന്മനിറഞ്ഞ മറിയമേ" എന്ന ജപം കൈയ്യടക്കി.
കൊന്തയിലെ "നന്മനിറഞ്ഞമറിയമേ" എന്ന പ്രാർത്ഥനയുടെ ആവർത്തനത്തിനൊപ്പമുള്ള ധ്യാനം പതിനഞ്ചാം നൂറ്റാണ്ടിl കാർത്തൂസിയൻ സന്യാസി, പ്രഷ്യയിലെ ഡോമിനിക്ക് ഏർപ്പെടുത്തിയതാണെന്ന് പറയപ്പെടുന്നു.
ധ്യാനത്തോടെയുള്ള കൊന്തയെ അദ്ദേഹം, യേശുവിന്റെ ജീവിതത്തിന്റെ ജപമാല" എന്നു വിളിച്ചു പിൽകാലചരിത്രം കൊന്തമണികൾക്കു നടുവിൽ "ജപമാലരാജ്ഞി" ആയി ചിത്രീകരിക്കപ്പെട്ടിരിക്കുന്ന യേശുവിന്റെ അമ്മ മറിയം
പിൽക്കാലത്ത്, കത്തോലിക്കാസഭയിൽ ഏറെ പ്രചാരമുള്ള മരിയഭക്തിയുടെ അവിഭാജ്യഘടകമായിത്തീർന്നു കൊന്ത.
കൊന്തനമസ്കാരത്തെ സംബന്ധിച്ച് 12 ചാക്രികലേഖനങ്ങളും അഞ്ച് ശ്ലൈഹികലേഖനങ്ങളും പുറപ്പെടുവിച്ച ലിയോ പതിമൂന്നാമൻ ഉൾപ്പെടെ പല മാർപ്പാപ്പമാരും ഈ ഭക്ത്യഭ്യാസത്തെ പ്രോത്സാഹിപ്പിച്ചിട്ടുണ്ട്.
കൊന്തയോടനുബന്ധിച്ച് ചൊല്ലാറുള്ള മാതാവിന്റെ ലുത്തിനിയായിൽ "പരിശുദ്ധജപമാലയുടെ രാജ്ഞീ" എന്നു കൂട്ടിച്ചേർത്തതും ലിയോ ആണ്.
1571-ലെ ലെപ്പാന്റോ യുദ്ധത്തിൽ കിസ്തീയരാഷ്ട്രങ്ങളുടെ "വിശുദ്ധസഖ്യത്തിന്റെ" വിജയം കൊന്തനമസ്കാരം വഴി ലഭിച്ച മാതാവിന്റെ മദ്ധ്യസ്ഥതവഴി ആണെന്ന വിശ്വാസത്തിന്റെ അടിസ്ഥാനത്തിൽ, പീയൂസ് അഞ്ചാമൻ മാർപ്പാപ്പ കൊന്തയെ കത്തോലിക്കാസഭയിലെ തിരുനാളുകളുടെ പഞ്ചാംഗത്തിൽ ഉൾപ്പെടുത്തി.
"ജപമാലരാജ്ഞിയുടെ തിരുനാൾ" എന്ന പേരിൽ അത്, ലെപ്പാന്റോ യുദ്ധം നടന്ന ഒക്ടോബർ 7-ന് ആഘോഷിക്കപ്പെടുന്നു.
ബർത്തലോമ്യോ എസ്തേബാൻ മുറീല്ലോയുടെ "ജപമാലയേന്തിയ മാതാവ്"(1650) കൊന്തയുമായി ബന്ധപ്പെട്ട റോമൻ കത്തോലിക്കാ കലാസൃഷ്ടികൾക്ക് ഉദാഹരണമാണ്.
രണ്ടാം വത്തിക്കാൻ സൂനഹദോസിനോടനുബന്ധിച്ചു നടന്ന പ്രാർത്ഥനാപരിഷ്കരണങ്ങളുടെ ശില്പിയായിരുന്ന മോണിസിഞ്ഞോർ അനിബേൽ ബുനീനി, കൊന്തയുടെ ഘടനയിലും മാറ്റങ്ങൾ നിർദ്ദേശിച്ചെങ്കിലും അവ പോൾ ആറാമൻ മാർപ്പാപ്പയ്ക്ക് സ്വീകാര്യമായില്ല.
ഇത്ര പ്രചാരവും സ്വീകാര്യതയും കിട്ടിയിരിക്കുന്ന ഒരു പ്രാർത്ഥനയെ മാറ്റിമറിക്കുന്നത് ജനങ്ങളുടെ ഭക്തിയെ ബാധിക്കുമെന്നും, പുരാതനമായ ഒരു ഭക്ത്യഭ്യാസത്തോടുള്ള അനാദരവായി വ്യാഖ്യാനിക്കപ്പെടുമെന്നും മാർപ്പാപ്പ ഭയന്നു.
അതിനാൽ പതിനാഞ്ചാം നൂറ്റാണ്ടിൽ ഉറച്ച ഈ പ്രാർത്ഥനയുടെ ഘടന ഇരുപതാം നൂറ്റാണ്ടിന്റെ അവസാനം വരെ മാറ്റമില്ലാതെ തുടർന്നു.
ഫാത്തിമാ പ്രാർത്ഥന എന്ന ചെറിയ പ്രാർത്ഥന ദശകങ്ങൾക്കിടയിൽ ചേർത്തതു മാത്രമായിരുന്നു ഇരുപതാം നൂറ്റാണ്ടിൽ ഉണ്ടായ മാറ്റം.
കൊന്തയിലെ ധ്യാനരഹസ്യങ്ങളുടെ കാര്യത്തിൽ 2002-ൽ ജോൺ പോൾ രണ്ടാമൻ മാർപ്പാപ്പ ഒരു പരിഷ്കരണം അവതരിപ്പിച്ചു.
ദശകങ്ങളുടെ തുടക്കത്തിൽ ചൊല്ലാനായി നേരത്തേ ഉണ്ടായിരുന്ന അഞ്ചു ധ്യാനരഹസ്യങ്ങളുടെ മൂന്നു ഗണങ്ങളോട് ഒരു ഗണം ചേർത്തതായിരുന്നു ആ മാറ്റം.
ഈ പുതിയ ഗണം "ധ്യനരഹസ്യങ്ങൾ" "പ്രകാശത്തിന്റെ രഹസ്യങ്ങൾ"Luminous Mysteries) എന്നറിയപ്പെടുന്നു.
അതോടെ ധ്യാനരഹസ്യങ്ങളുടെ എണ്ണം പതിനഞ്ചിൽ നിന്ന് ഇരുപതായി ഉയർന്നു.
എന്നാൽ പുതിയഗണം രഹസ്യങ്ങളുടെ ഉപയോഗം നിർബ്ബന്ധമല്ല.
അവ ഐച്ഛികമായി ഉപയോഗിക്കാനുള്ളവയാണ്.
പതിനേഴാം നൂറ്റാണ്ടു മുതൽ റോമൻ കത്തോലിക്കാ സഭയിലെ മരിയൻ കലയിൽ കൊന്ത ഒരു പ്രധാന അംശമായിത്തീർന്നു.
സ്പെയിനിലെ പാദ്രോ മ്യൂസിയത്തിലുള്ള "കൊന്തയേന്തിയ മാതാവ്" ബർത്തലോമ്യോ എസ്തബാൻ മുറില്ലോയുടെ സൃഷ്ടിയാണ്.
മിലാനിലെ സാൻ നസാറോ പള്ളിയിലെ "കൊന്തയേന്തിയ മാതാവും" ഇത്തരം കലയ്ക്ക് ഉദാഹരണമാണ്.
ലോമമെമ്പാടും ഒട്ടേറെ കത്തോലിക്കാ ദേവാലയങ്ങൾക്ക് കൊന്തമാതാവിന്റേയോ, കൊന്തയുടെ തന്നെയോ പേരാണ്.
അർജന്റീനയിൽ റൊസാറിയോയിലുള്ള കൊന്തമാതാവിന്റെ ബസിലിക്കാ, ഫ്രാൻസിൽ ലുർദ്ദിലെ കൊന്തയുടെ ബസിലിക്കാ, ബ്രസീലിലെ പോർട്ടോ അലെഗ്രേയിലെ പള്ളി തുടങ്ങിയവ ഇതിന് ഉദാഹരണങ്ങളാണ്.
ദൈവശാസ്ത്രം 53 മണി കൊന്തകൾ
കൊന്തനമസ്കാരം വഴിയുള്ള മരിയഭക്തിയുടെ ഒരു "പുതിയ വസന്തകാലം" വന്നെത്തിയെന്ന് അടുത്തകാലത്ത് ബെനഡിക്ട് പതിനാറാമൻ മാർപ്പാപ്പ അഭിപ്രായപ്പെട്ടിട്ടുണ്ട്.
യേശുവിനോടും മാതാവിനോടും യുവതലമുറക്കുള്ള സ്നേഹത്തിന്റെ ഏറ്റവും ശ്രദ്ധേയമായ സൂചനകളിലൊന്നായി "കൊന്തഭക്തിയുടെ" പുതിയ ഉണർവിനെ കണ്ട അദ്ദേഹം ക്രിസ്തീയസങ്കല്പം അനുസരിച്ചുള്ള മനുഷ്യരക്ഷാചരിത്രത്തിലെ എല്ലാ പ്രധാനസംഭവങ്ങളേയും കുറിച്ചുള്ള ധ്യാനം എന്ന് കൊന്തയെ വിശേഷിപ്പിക്കുകയും ചെയ്തു.
കത്തോലിക്കാ സഭയിലെ കൊന്ത, യേശുവിൽ ശ്രദ്ധയൂന്നി ജീവിച്ച മാതാവിന്റെ ജീവിതത്തിലുള്ള പങ്കുചേരലാണെന്ന് ദൈവശാസ്ത്രജ്ഞൻ റൊമാനോ ഗാർഡിനി അഭിപ്രായപ്പെട്ടിട്ടുണ്ട്.
യേശുവിലേയ്ക്കുള്ള വഴി മാതാവിലൂടെയാണെന്നും മരിയശാസ്ത്രം ക്രിസ്തുശാസ്ത്രം തന്നെയാണെന്നുമുള്ള റോമൻ കത്തോലിക്കാ മരിയശാസ്ത്രത്തിന്റെ നിലപാടാണ് ഈ അഭിപ്രായത്തിൽ പ്രകടമാകുന്നത്.
കൊന്തമണികൾ ഒരു കൊന്ത
"നന്മനിറഞ്ഞ മറിയമേ" എന്ന ജപത്തിന്റെ ആവർത്തനത്തിന്റെ എണ്ണം നിശ്ചയിക്കാനുള്ള ഉപകരണമാണ് മണികൾ ചേർന്ന കൊന്ത.
പ്രാർത്ഥന ആവർത്തിക്കുമ്പോൾ വിരലുകൾ മണികളിലൂടെ കടന്നുപോവുന്നു.
ജപാവർത്തനത്തിന്റെ എണ്ണം ഇങ്ങനെ യാന്ത്രികമായി നടക്കുന്നതിനാൽ, രഹസ്യങ്ങളിന്മേൽ ധ്യാനം ശ്രദ്ധകേന്ദ്രീകരിക്കാനാവുന്നു.
സാധാരണ ഉപയോഗിക്കാറുള്ള കൊന്തകൾ അഞ്ചു ദശകങ്ങൾ ഉൾപ്പെട്ടവയാണ്.
പത്തുമണികൾ ചേർന്ന ദശകങ്ങൾക്കിടയിൽ ഒരോ ഒറ്റ മണികൾ വേറേ ഉണ്ടായിരിക്കും.
"നന്മനിറഞ്ഞമറിയമേ" എന്ന ജപം ദശകങ്ങളിലെ മണികളിന്മേൽ വിരലോടിച്ചും, ഇടയ്ക്കുള്ള കർത്തൃപ്രാർത്ഥന, ദശകങ്ങൾക്കിടയിലെ ഒറ്റപ്പെട്ട മണികളിൽ വിരലോടിച്ചുമാണ് ചൊല്ലേണ്ടത്.
വലയത്തിലുള്ള കൊന്തയോട് ചേർത്ത് മൂന്നു മണികളും ഒറ്റപ്പെട്ട രണ്ടു മണികളും ചേർന്ന ഒരു ചെറിയ ഭാഗവും ഉണ്ട്.
കൊന്തജപം തുടങ്ങുന്നത് ഈ ഭാഗത്തിന്മേലാണ്.
മൂന്നു പ്രാരംഭപ്രാർത്ഥനകളെ സൂചിപ്പിക്കുന്ന മണികളാണവയിൽ.
സാധാരണ കൊന്തകളിൽ ഈ ഭാഗത്ത് ഒരു ചെറിയ ക്രൂശിതരൂപവും ഉണ്ടാകും.
കൊന്തയുടെ മറ്റൊരു മാതൃക
കൊന്തയുടെ മണികൾ തടി, അസ്ഥി, സ്ഫടികം, ഉണങ്ങിയ പൂക്കൾ, രത്നക്കല്ലുകൾ, പവിഴം, വെള്ളി, സ്വർണ്ണം ഇവ കൊണ്ടൊക്കെ നിർമ്മിക്കുക പതിവാണ്.
"കൊന്തമണിമരം" എന്നറിയപ്പെടുന്ന ചെടിയിൽ ഉണ്ടാവുന്ന "കൊന്തപ്പയറും" കൊന്തയുടെ നിർമ്മാണത്തിനുപയോഗിക്കാറുണ്ട്.
എന്നാൽ ഇക്കാലത്ത് മിക്കവാറും കൊന്തകളിലെ മണികൾ സ്പടികം, പ്ലാസ്റ്റിക്, മരം എന്നിവയിൽ ഒന്നു കൊണ്ട് ഉണ്ടാക്കിയവയാണ്.
"മതാവിന്റെ കൊന്തനിർമ്മാതാക്കൾ" (Our Lady's Rosary Makers) എന്ന സംഘടന വർഷം തോറും 70 ലക്ഷത്തോളം കൊന്തകൾ നിർമ്മിച്ച് വിതരണം ചെയ്യുന്നു.
കൊന്ത മോതിരം
വിശുദ്ധിയുമായി ബന്ധപ്പെട്ടതും അതിന്റെ സ്മരണ ഉണർത്തുന്നതുമായ വസ്തുക്കളും കൊന്തമണികളുടെ നിർമ്മാണത്തിന് ഉപയോഗിക്കാറുണ്ട്.
സ്പെയിനിലെ സാന്തിയോഗാ ഡി കമ്പോസ്റ്റെല്ലായിലെ യാക്കോബ് ശ്ലീഹായുടെ പള്ളിയിൽ നിന്നുള്ള ജെറ്റ് കല്ലുകൾ, യരുശലേമിൽ യേശുവിന്റെ മനോവ്യഥയുടെ രംഗമായിരുന്ന ഗദ്സമേൻ തോട്ടത്തിലെ ഒലിവിൽ കായ്കൾ എന്നിവ മണികളുടെ നിർമ്മാണത്തിനുപയോഗിക്കുന്നു.
തിരുശേഷിപ്പുകളും വിശുദ്ധജലവും ഉൾക്കൊള്ളിച്ചും മണികൾ നിർമ്മിക്കാറുണ്ട്.
ആശീർവദിക്കപ്പെട്ട കൊന്ത ഒരു വിശുദ്ധവസ്തുവായി കണക്കാക്കപ്പെടുന്നു.
മണികൾ കെട്ടിയ ഒരു മാലയുടെ സഹായത്തോടെ കൊന്ത ചൊല്ലുന്നത് പതിവാണെങ്കിലും അതിന്റെ സഹായമില്ലാതെയും കൊന്ത ചൊല്ലാവുന്നതാണ്.
എണ്ണം വിരലിലോ, മറ്റേതെങ്കിലും എണ്ണൽ ഉപകരണത്തിലോ ഒരുപകരണവും കൂടാതെയോ നടത്താം.
ഇരുപത്തൊന്നാം നൂറ്റാണ്ടിന്റെ ആരംഭം മുതൽ ഐ-പോഡുകളുടെ സഹായത്തോടെയും, യു-ട്യൂബിൽ കൊന്ത ധ്യാനങ്ങൾ കണ്ടും ഒക്കെ ഈ ഭക്ത്യഭ്യാസം നിറവേറ്റുന്നത് പതിവായിട്ടുണ്ട്.
ഇതരസഭകളിൽ
കൊന്തയ്ക്ക് സമാനമായ പ്രാർത്ഥനാപദ്ധതികളും ജപമാലകളും മറ്റു പല ക്രിസ്തീയ വിഭാഗങ്ങളിലും നിലവിലുണ്ട്.
പൗരസ്ത്യ ഓർത്തഡോക്സ് സഭയിലെ പ്രാർത്ഥനച്ചരട് അത്തരത്തിലൊന്നാണ്.
അംഗ്ലിക്കൻ സഭയിലും ചില ലൂഥറൻ വിഭാഗങ്ങളിലും ജപമാലകൾ നിലവിലുണ്ട്.
സുവിശേഷപ്രചരണത്തിലൂന്നിയ പ്രൊട്ടസ്റ്റന്റ് സഭകൾ, ബാപ്റ്റിസ്റ്റ് സഭകൾ, പ്രെസ്‌ബിറ്റേറിയൻ സഭകൾ തുടങ്ങിയവ ഇത്തരം പ്രാർത്ഥനകൾ ഉപയോഗിക്കുന്നില്ലെന്നു മാത്രമല്ല അവയെ നിരുത്സാഹപ്പെടുത്തുക കൂടി ചെയ്യുന്നു.
അവലംബം ↑ കാതറീൻ ബീബെ, വിശുദ്ധ ഡോമിനിക്കും കൊന്തയും‍ ISBN 0-89870-518-5 1 2 3 കൊന്ത, കത്തോലിക്കാവിജ്ഞാനകോശം ↑ O'Reilly, Bernard.
True Men as We Need Them: A Book of Instruction for Men in the World.
New York: P.J. Kennedy and Sons.
(1878) p. 217 ↑ മരിയശാസ്ത്രം ക്രിസ്തുശാസ്ത്രമാണ് വിറ്റോറിയോ മെസ്സോറി, "The Mary Hypothesis" Rome, 2005 ↑ മാതാവിന്റെ കൊന്ത നിർമ്മാതാക്കൾ
കൊത്തുപണി മാർബിൾ കല്ല് കൊത്തുപണികൾക്കും വാസ്തുവിദ്യാ രൂപകൽപ്പനയ്ക്കും പേരുകേട്ട ദിൽവര ജെയിൻ ക്ഷേത്രങ്ങൾ.
ഒരു അസംസ്കൃതവസ്തുവിൽ നിന്ന് നിന്ന് എന്തെങ്കിലും രൂപമോ അലങ്കാരമോ ശില്പമോ  പോലുള്ളവ രൂപപ്പെടുത്തുന്നതിനായി ഉപകരണങ്ങൾ ഉപയോഗിക്കുന്നതിനാണ് കൊത്തുപണി എന്ന് പറയുന്നത്.
ഒരു വലിയ വസ്തുവിൽനിന്ന് ഉപകരണങ്ങളുടെ സഹായത്തോടെ ചെറിയ ഭാഗങ്ങൾ നീക്കുന്നതിലൂടെ നാം ഉദ്ദേശിക്കുന്ന രൂപത്തിലേക്ക് എത്തിക്കുന്നു.
അനുയോജ്യമായ ഉപകരണങ്ങൾ കൊണ്ട് ഏത് വസ്തുവും ഇപ്രകാരം ചെത്തിയെടുക്കുകയോ കൊത്തിയെടുക്കുകയോ ചെയ്യാനാവും.
കല്ല്, തടി എന്നിവയിലാണ് പ്രധാനമായും കൊത്തുപണി ഉപയോഗപ്പെടുത്തുന്നത്.
മൂശകളിൽ വാർത്തെടുക്കുന്നത് പോലെ ശില്പകലയിലെ മറ്റൊരു രീതിയാണ് കൊത്തുപണി.
കൊത്തുപണി പക്ഷേ , ഏറെ അധ്വാനം നിറഞ്ഞതും ശ്രദ്ധ ആവശ്യമുള്ളതുമാണ് ഇതും കാണുക വിറ്റ്ലിംഗ് ശില്പകല അവലംബം
കൊന്നക്കാട് ഇംഗ്ലീഷ് വിലാസം https://ml.wikipedia.org/wiki/Konnakkad
കാസർഗോഡ് ജില്ലയിലെ മാലോത്ത് വില്ലേജിൽ പെട്ട ഒരു മലയോര പ്രദേശമാണ് കൊന്നക്കാട് .
മാലോമിൽ നിന്നും 4 കിലോ മീറ്ററും വെള്ളരിക്കുണ്ട് നിന്നും 13 കിലോമീറ്ററും കിഴക്ക് മാറിയാണ് ഈ പ്രദേശം.
വനമേഖലയിൽ ഉൾപ്പെടുന്ന ഈ പ്രദേശം വിനോദസഞ്ചാര കേന്ദ്രമാണ്.
ബളാൽ പഞ്ചായത്തിൽപെട്ട ഇവിടുത്തെ പ്രധാന ആകർഷണം കേരളത്തിലെ കുടക് എന്നറിയപ്പെടുന്ന കോട്ടഞ്ചേരി മലയാണ് .
പശ്‌ചിമഘട്ടമലനിരകളുടെ ഭാഗമായ ഈ മല  റാണിപുരം വന്യജീവി സങ്കേതത്തിൽ ഉൾപ്പെടുന്നു.
കാവേരി നദിയുടെ ഉത്ഭവസ്ഥാനമായ തലക്കാവേരി മല ഇവിടെ നിന്നും 14 കിലോമീറ്റർ അകലെ ബ്രഹ്മഗിരി മലനിരകളിൽ സ്ഥിതി ചെയ്യുന്നു.
ഗ്രേറ്റർ തലക്കാവേരി ദേശീയോദ്യാനം ,  നിർദ്ദിഷ്ട റാണിപുരം ദേശീയോദ്യാനം എന്നിവ കൊന്നക്കാടിനടുത്താണ്.
നീലേശ്വരവും കാഞ്ഞങ്ങാടുമാണ് ഏറ്റവും അടുത്തുള്ള നഗരങ്ങൾ.
നീലേശ്വരമാണ് ഏറ്റവും അടുത്തുള്ള റെയിൽവേ സ്റ്റേഷൻ.
ഇവിടുത്തെ റോഡ് വടക്ക് മംഗലാപുരമായും തെക്ക് കണ്ണുരുമായും ബന്ധിപ്പിക്കുന്നു.
മംഗലാപുരം - പാലക്കാട് റെയിൽവേ ലൈനിൽ വരുന്ന നീലേശ്വരം ആണ് എറ്റവും അടുത്തുള്ള റയിൽവേ സ്റ്റേഷൻ.
എറ്റവും അടുത്തുള്ള വിമാനത്താവളം വടക്ക് ഭാഗത്ത് മംഗലാപുരവും തെക്ക് ഭാഗത്ത് കണ്ണൂരും ആണ്.
കൊന്നക്കുഴി ഇംഗ്ലീഷ് വിലാസം https://ml.wikipedia.org/wiki/Konnakuzhi
തൃശ്ശൂർ ജില്ലയിലെ പരിയാരം ഗ്രാമപഞ്ചായത്തിലെ ഒരു ഗ്രാമമാണ് കൊന്നക്കുഴി .
ചാലക്കുടിയുടെ കിഴക്കൻ പ്രദേശത്ത്, ചാലക്കുടി - അതിരപ്പള്ളി വഴിയിൽ സ്ഥിതി ചെയ്യുന്നു.
പ്രധാന സ്ഥാപനങ്ങൾ ഗവ.
എൽ.പി.സ്കൂൾ കൊന്നക്കുഴി കേരള വെറ്റിനറി ക്വാറ്റിൽ ബ്രീഡിങ്ങ് ഫാം പോസ്‌റ്റ്  ഓഫീസ് കൊന്നക്കുഴി ബോധി കലാസാംസ്കാരിക വായനാശാല കൊന്നക്കുഴി കൊന്നക്കുഴി സെന്റ് ആന്റണീസ് പള്ളി കൊന്നക്കുഴി ശ്രീ സുബ്രഹ്മണ്യസ്വാമി ക്ഷേത്രം പരിയാരം കോ- ഓപ്രേറ്റിവ് ബാങ്ക് കൊന്നക്കുഴി ബ്രാഞ്ച് ചിത്രശാല കൊന്നക്കുഴി പള്ളി
കൊത്തി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൊത്തി
മണ്ണിൽ കുഴിയെടുക്കുന്നതിനുപയോഗിക്കുന്ന ഒരു പണിയായുധമാണ് കൊത്തി .
കിണർ കുഴിക്കുന്നതിനും, അരിക് മിനുസമാക്കുന്നതിനും ഉപയോഗിക്കുന്നു.
ഏതാണ്ട് തൂമ്പയെപ്പോലെയിരിക്കുമെങ്കിലും വീതികുറഞ്ഞ് നീണ്ടതും കനം കൂടുതലുള്ളതുമായ വായാണ് ഇതിനുള്ളത്.
കൊത്ത് (ചലച്ചിത്രം)
കൊത്ത് ( transl.
ഹേമന്ത് കുമാറിന്റെ രചനയിൽ സിബി മലയിൽ സംവിധാനം ചെയ്ത് 2022-ൽ പുറത്തിറങ്ങിയ ഒരു ഇന്ത്യൻ മലയാള രാഷ്ട്രീയ ചിത്രമാണ് കൊത്ത് .
രഞ്ജിത്തും പി എം ശശിധരനും ചേർന്നാണ് നിർമ്മാണം.
ആസിഫ് അലി , നിഖില വിമൽ , റോഷൻ മാത്യു , രഞ്ജിത്ത് , ശ്രീലക്ഷ്മി എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
ജേക്‌സ് ബിജോയ് ഒറിജിനൽ സ്‌കോർ ചെയ്തപ്പോൾ കൈലാസ് മേനോൻ ഒറിജിനൽ ഗാനങ്ങൾ ചിട്ടപ്പെടുത്തി.
ഏഴ് വർഷത്തിന് ശേഷം സിബി മലയിലിന്റെ തിരിച്ചുവരവ് കൂടിയാണിത്.
ചിത്രം സമ്മിശ്ര പ്രതികരണം നേടുകയും ബോക്‌സ് ഓഫീസ് ശരാശരി ഹിറ്റായി മാറുകയും ചെയ്തു.
ഹരിനാരായണൻ ആണ് ഗാനങ്ങൾ എഴുതിയത്.
നിരവധി യഥാർത്ഥ സംഭവങ്ങളിൽ നിന്ന് പ്രചോദനം ഉൾക്കൊണ്ട്, വടക്കൻ കേരളത്തിലെ രാഷ്ട്രീയ പാർട്ടി പ്രവർത്തകരുടെ ജീവിതവും പാർട്ടികളുടെ വിമത സ്വഭാവവും അസ്പൃശ്യമായ പാർട്ടി പ്രവർത്തക പദവി പുനരുജ്ജീവിപ്പിക്കാനുള്ള അവരുടെ രക്തച്ചൊരിച്ചിലുമാണ് ചിത്രം പറയുന്നത്.
രാഷ്ട്രീയക്കാരുടെ കൊലവെറിക്കിടയിൽ മാനസികസംഘർഷത്താലും ഭയവിഹ്വലതകളാലും പിടയുന്ന സാധാരണപ്രവർത്തകരുടെ സൗഹൃദങ്ങളും ആത്മബന്ധങ്ങളും ഇവിടെ ഇതൾവിരിയുന്നു.
സുഹൃത്തായ രക്തസാക്ഷിക്കുവേണ്ടി മരിക്കുകയാണോ അവരുടെ ആശ്രിതർക്കുവേണ്ടി ജീവിക്കുകയാണോ വേണ്ടത് എന്ന സംശയം സുഹൃത്തായ സഖാവിനെ തളർത്തുന്നു.
വികാരതീവ്രമായ ഒരനുഭവമാണ് ഈ ചലച്ചിത്രം താരനിര ക്ര.
താരം വേഷം 1 ആസിഫ് അലി ഷാനവാസ്/ഷാനു കെ സിപി യുടെ എൽ.സി 2 റോഷൻ മാത്യു സുമേഷ് ചന്ദ്രൻ 3 നിഖില വിമൽ ഹിസാന 4 രഞ്ജിത്ത് സദാനന്ദൻ 5 ശ്രീലക്ഷ്മി അമ്മിണി 6 വിജിലേഷ് കാരയാട് അജിത് 7 സുദേവ് നായർ എ എസ് പി നിതീഷ് മിത്ര 8 ശ്രീജിത്ത് രവി എം എൻ നാഗേന്ദ്രൻ 9 രഘുനാഥ് പലേരി ഹംസ (ഹിസാനയുടെ ഉപ്പ) 10 ജിതിൻ പുത്തഞ്ചേരി അജ്മൽ 11 ഹക്കീം ഷാ യൂസഫ് 12 രമേഷ് കോട്ടയം ബാലൻ മാസ്റ്റർ 13 അപ്പുണ്ണി ശശി ഇരഞ്ഞിക്കൽ പോലീസ് കോൻസ്റ്റബിൾ 14 ബാലൻ പാറക്കൽ ദാമോദരൻ 15 ധന്യ അനന്യ ഭാനു 11 സുരേഷ് കൃഷ്ണ നൈനാൻ പുന്നൂസ് 12 ശങ്കർ രാമകൃഷ്ണൻ പ്രതാപ് 13 അനു മോഹൻ ഒമർ ഗാനങ്ങൾ വരികൾ: ഹരിനാരായണൻ , മനു മഞ്ജിത് ഈണം:  കൈലാസ് മേനോൻ നമ്പർ.
പാട്ട് പാട്ടുകാർ രചന രാഗം 1 തേൻ തുള്ളി കെ. കെ. നിഷാദ് ശ്രുതി ശിവദാസ് ഹരിനാരായണൻ 2 പകരം (മഴ ചില്ലു കൊള്ളും ) അക്ബർ ഖാൻ] മനു മഞ്ജിത് 3 കടലാഴം കെ.എസ് ചിത്ര , കെ എസ് ഹരിശങ്കർ ഹരിനാരായണൻ 4 കുരുതി നിലാവ് ജോബ് കുര്യൻ ഹരിനാരായണൻ നിർമ്മാണം
കോവിഡ്-19 പ്രോട്ടോക്കോളുകളും സുരക്ഷാ നടപടികളും പാലിച്ച് സിനിമയുടെ പ്രധാന ഫോട്ടോഗ്രാഫി 2020 ഒക്ടോബർ 10-ന് കോഴിക്കോട്ട് ആരംഭിച്ചു.
അപൂർവരാഗം , വയലിൻ , ഉന്നം എന്നീ ചിത്രങ്ങൾക്ക് ശേഷം നടൻ ആസിഫ് അലിയും സംവിധായകൻ സിബി മലയിലും ഒന്നിക്കുന്ന നാലാമത്തെ ചിത്രമാണ് കൊത്ത്.
2020 ഒക്ടോബർ 25 ന് കോഴിക്കോട് ചിത്രീകരണത്തിന്റെ ആദ്യ ഷെഡ്യൂൾ പൂർത്തിയായി പ്രകാശനം
2022 സെപ്റ്റംബർ 16 ന് ചിത്രം തിയേറ്ററുകളിൽ റിലീസ് ചെയ്തു.
അവലംബം പുറംകണ്ണികൾ Kotthu ഇന്റർനെറ്റ് മൂവി ഡാറ്റാബേസിൽ
ഫലകം:Ranjith ഫലകം:Sibi Malayil
കൊനോസുക് മത്സുഷിറ്റ Konosuke Matsushita Konosuke Matsushita
കൊനോസുക് മത്സുഷിറ്റ ( 松下 幸之助 , Matsushita Kōnosuke , 27 November 1894 – 27 April 1989) , ഏറ്റവും വലിയ ജാപ്പനീസ് ഉപഭോക്തൃ ഇലക്ട്രോണിക്സ് കമ്പനിയായ പാനസോണിക് സ്ഥാപിച്ച ഒരു ജാപ്പനീസ് വ്യവസായി ആയിരുന്നു.
മാറ്റ്സുഷിതയെ "മാനേജ്മെന്റ് ദൈവം" എന്ന് വിളിക്കുന്നു.
അവലംബം ബാഹ്യ ലിങ്കുകൾ PHP INTERFACE - PHP Institute, Inc's Official Website Konosuke Matsushita.com , - Konosuke Matsushita Official Website by PHP Institute, Inc. Matsushita Memorial Library - Located in PHP Institute, Inc.'s building in Kyoto, Japan.
The Founder, Konosuke Matsushita by Panasonic Panasonic Museum - Konosuke Matsushita Museum The Matsushita Institute of Government and Management Wikimedia Commons has media related to Matsushita Konosuke .
കൊന്ന (വിവക്ഷകൾ)
കൊന്ന എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കണിക്കൊന്ന ശീമക്കൊന്ന കടക്കൊന്ന മഞ്ഞക്കൊന്ന കൊല്ലുക എന്ന് ക്രിയാ ശബ്ദത്തിന്റെ രുപങ്ങൾ.
കൊന്നത്, കൊന്ന ദിവസം, കൊന്നപ്പോൾ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഒറാനിയൻബർഗ് കോൺസൺട്രേഷൻ ക്യാമ്പ് ഇംഗ്ലീഷ് വിലാസം https://ml.wikipedia.org/wiki/Oranienburg_concentration_camp ഒറാനിയൻബർഗ് കോൺസൺട്രേഷൻ ക്യാമ്പ്
ഒറാനിയൻബർഗ് കോൺസൺട്രേഷൻ ക്യാമ്പ് , ഒരാദ്യകാല ജർമ്മൻ കോൺസൺട്രേഷൻ ക്യാമ്പായിരുന്നു .
1933-ൽ അധികാരം നേടിയെടുത്തപ്പോൾ നാസികൾ പ്രഷ്യയിൽ സ്ഥാപിച്ച ആദ്യത്തെ തടങ്കൽ പാളയങ്ങളിലൊന്നായിരുന്നു ഒറാനിയൻബർഗിലേത്.
ഇതിൽ നാസി പാർട്ടിയുടെ ബെർലിനിലെ പ്രധാന രാഷ്ട്രീയ എതിരാളികളായ ജർമ്മൻ കമ്മ്യൂണിസ്റ്റ് പാർട്ടിയിലേയും സോഷ്യൽ ഡെമോക്രാറ്റുകളിലേയും അംഗങ്ങളേയും സ്വവർഗരതിക്കാരേയും നാസി പാർട്ടിയുടെ മറ്റു ശത്രുക്കളേയുമാണ് തടവിലാക്കിയിരുന്നത്.
ഒറാനിയൻബർഗ് പട്ടണമധ്യത്തിൽ ബെർലിനിലേക്കുള്ള പ്രധാനപാതയിൽ ഉപയോഗത്തിലില്ലാതിരുന്ന മദ്യനിർമ്മാണശാലയായിരുന്നു കോൺസൺട്രേഷൻ ക്യാമ്പ് നാസി പാർട്ടിയുടെ ആദ്യകാല അർദ്ധസൈനികവിഭാഗമായിരുന്ന സ്റ്റ്രംബ്ടേലിംഗിന്റെ അധീനതയിലായിരുന്നു ഈ ക്യാമ്പ്.
ക്യാമ്പിലെ തടവുകാരെക്കൊണ്ടു ഒറാനിയൻബർഗ് പട്ടണകൗൺസിലിനു വേണ്ടി നിർബന്ധിതതൊഴിലുകൾ എടുപ്പിച്ചിരുന്നു.
ഒറാനിയൻബർഗ് കോൺസൺട്രേഷൻ ക്യാമ്പ് സ്മാരകം
1934 ജുലൈ 4നു ഒറാനിയൻബർഗ് കോൺസൺട്രേഷൻ ക്യാമ്പ് ഷുട്സ്റ്റാഫൽ ഏറ്റെടുത്തു.
അതിനുശേഷം അവർ ഒറാനിയൻബർഗ് കോൺസൺട്രേഷൻ ക്യാമ്പ് അടച്ചുപൂട്ടുകയും ക്യാമ്പ് സാക്സെൻ ഹോസെൻ കോൺസൺട്രേഷൻ ക്യാമ്പായി മാറ്റി സ്ഥാപിക്കുകയും ചെയ്തു.
അടച്ചുപൂട്ടൽ സമയത്ത് ക്യാമ്പിൽ മൂവായിരത്തോളം തടവുകാർ ഉണ്ടായിരുന്നു അതിൽ 16 പേർ മരിച്ചിരുന്നു.
മറ്റു ആദ്യകാല നാസി കോൺസൺട്രേഷൻ ക്യാമ്പുകൾ ബ്രെസ്ലോ ഡുർഗ്ഗോയ് കോൺസൺട്രേഷൻ ക്യാമ്പ് എസ്റ്റർവെഗൻ കോൺസൺട്രേഷൻ ക്യാമ്പ് കെമ്ന കോൺസൺട്രേഷൻ ക്യാമ്പ് സോന്നൻബർഗ് കോൺസൺട്രേഷൻ ക്യാമ്പ് വുൾക്കാൻവെർഫ്റ്റ് കോൺസൺട്രേഷൻ ക്യാമ്പ് അവലംബം
ഒറിനോക്കോ നദി ഇംഗ്ലീഷ് വിലാസം https://ml.wikipedia.org/wiki/Orinoco ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മരിയൂസ ദേശിയോദ്യാനത്തിലെ (ഡെൽറ്റ അമാക്കുറോ) ഒറിനോകോ നദിയുടെ കാഴ്ച
ഒറിനോക്കോ നദി തെക്കേ അമേരിക്കയിലെ ഏറ്റവും നീളം കൂടിയ നദികളിലൊന്നാണ്.
ഏകദേശം 2,140 കിലോമീറ്ററാണ് (1,330 മൈൽ) ഈ നദിയുടെ ആകെ നീളം.
പലപ്പോഴും ഓറിനോക്വിയ എന്നുകൂടി അറിയപ്പെടുന്ന ഇതിന്റെ നദീതടം 880,000 ചതുരശ്ര കിലോമീറ്റർ (340,000 ചതരശ്ര മൈൽ) പ്രദേശത്തായി വെനിസ്വേലയുടെ 76.3 ശതമാനവും ബാക്കി കൊളംബിയയിലുമായിട്ടാണ് സ്ഥിതിചെയ്യുന്നത്.
പുറന്തള്ളുന്ന ജലത്തിന്റെ അളവനുസരിച്ച് ഈ നദി ലോകത്തിലെ നാലാമത്തെ വലിയ നദിയാണ്.
ഒറിനോക്കോ നദിയും അതിന്റെ പോഷകനദികളും വെനിസ്വേലയുടെ ഉൾനാടുകളിലേയും കിഴക്കൻ മേഖലകളിലേയും കൊളമ്പിയയിലെ ഇലാനോസിലേയും (അതിവിശാലമായ ഉഷ്ണമേഖല പുൽമേടുകൾ) ഒരു പ്രധാന ഗതാഗത സംവിധാനമാണ്.
പരിസ്ഥിതിയിൽ തികച്ചും വൈജാത്യമാർന്ന ഒറിനോക്കോ നദീതടം വൈവിധ്യമാർന്ന സസ്യ ജന്തുജാലങ്ങളെ പിന്തുണയ്ക്കുന്നു.
അറ്റ്ലാന്റിക് മഹാ സമുദ്രത്തിലേയ്ക്കു പതിക്കുന്ന ഒറിനോക്കോ നദിയുടെ അഴിമുഖം 1498 ഓഗസ്റ്റ് 1 ന് ക്രിസ്റ്റഫർ കൊളംബസ് തന്റെ മൂന്നാമത്തെ സമുദ്രയാത്രയിൽ രേഖപ്പെടുത്തിയിട്ടുണ്ട്.
പരിമ ശ്രേണിയിലെ സെറോ ഡെൽ‌ഗാഡോ-ചൽ‌ബൌഡിലെ അതിന്റെ ഉറവിടം 453 വർഷത്തിനുശേഷവും 1951 വരെ പര്യവേക്ഷണം ചെയ്യപ്പെട്ടിരുന്നില്ല.
വെനിസ്വേലൻ-ബ്രസീലിയൻ അതിർത്തിക്ക് സമീപം സമുദ്രനിരപ്പിൽ നിന്ന് ഏകദേശം 1,047 മീറ്റർ (3,435 അടി) ഉയരത്തിൽ ( 2°19′05″N 63°21′42″W ﻿ / ﻿ 2.31806°N 63.36167°W ﻿ / 2.31806; -63.36167 ) സ്ഥിതിചെയ്യുന്ന നദിയുടെ സ്രോതസ്സ് 1951 ൽ ഒരു വെനസ്വേലൻ-ഫ്രഞ്ച് സംയുക്ത സംഘം പര്യവേക്ഷണം ചെയ്തു.
ഒറിനോകോ അഴിമുഖവും കിഴക്കൻ ലാനോസിലെ അതിന്റെ ഉപനദികളായ അപുർ , മെറ്റാ എന്നിവയും പതിനാറാം നൂറ്റാണ്ടിൽ അംബ്രോസിയസ് എഹിംഗറിനും അദ്ദേഹത്തിന്റെ പിൻഗാമികളും ജർമ്മൻ പര്യവേഷണങ്ങൾക്കു കീഴിൽ പര്യവേഷണം നടത്തിയിരുന്നു.
1988 മുതൽ സിയുഡാഡ് ഗ്വായാനയിലെ പ്രാദേശിക സർക്കാർ ഒറിനോകോ, കരോനി നദികളിൽ ആയിരത്തോളം മത്സരാർത്ഥികളെ പങ്കെടുപ്പിച്ചുകൊണ്ട് നീന്തൽ മത്സരം നടത്തുന്നു.
1991 മുതൽ, പാസോ എ നാഡോ ഇന്റർനാഷണൽ ഡി ലോസ് റിയോസ് ഒറിനോകോ-കരോനി എന്ന നീന്തൽമേള എല്ലാ വർഷവും ഏപ്രിൽ 19 ന് അടുത്തുള്ള ഞായറാഴ്ച ആഘോഷിക്കപ്പെടുന്നു.
ധാരാളം മത്സരാർത്ഥികളുള്ള ഈ ഈ നീന്തൽ മത്സരത്തിന് ലോകമെമ്പാടും പ്രാധാന്യം വർദ്ധിച്ചിട്ടുണ്ട്.
26-ാമത്തെ മീറ്റാണ് 2016 ൽ നടന്നത്.
ഒറിഗോൺ മൃഗശാല ഇംഗ്ലീഷ് വിലാസം https://ml.wikipedia.org/wiki/Oregon_Zoo
' ഒറിഗോൺ മൃഗശാല' മുമ്പ് വാഷിംഗ്ടൺ പാർക്ക് മൃഗശാല , എന്നറിയപ്പെട്ടിരുന്ന 1888 -ൽ സ്ഥാപിതമായ ഈ മൃഗശാല വാഷിംഗ്ടൺ പാർക്ക് , പോർട്ട്ലാൻഡ് , ഒറിഗോൺ , ഡൗൺടൗൺ പോർട്ട്ലാൻഡിൽ .
നിന്ന് ഏകദേശം 2 മൈലുകൾ (3.2 കി.മീ) ദൂരത്തിൽ സ്ഥിതിചെയ്യുന്നു.
മിസിസിപ്പി നദിയുടെ പടിഞ്ഞാറുഭാഗത്തുള്ള ഏറ്റവും പഴയ മൃഗശാലയാണ് ഇത്.
പാരമ്പര്യമായി, 64 ഏക്കർ (26 ഹെക്ടർ) വിസ്തീർണ്ണമുള്ള ഈ മൃഗശാല മെട്രോ ഗവൺമെന്റിന് സ്വന്തമാണ്.
ഇപ്പോൾ  1,800 ലധികം മൃഗങ്ങളും 230 ഓളം സ്പീഷീസുകളും കാണപ്പെടുന്നു.
ഇതിൽ 19 വംശനാശ ഭീഷണി നേരിടുന്ന ജീവികളും 9 ഭീഷണി നേരിടുന്ന ജീവികളും ഉൾപ്പെടുന്നു.
മൃഗശാലയിൽ പ്രത്യേകതരം പൂന്തോട്ടങ്ങളും മൃഗശാലകളും ഇവിടെയുണ്ട്.